ΠΡΟΣΚΛΗΣΗ

για συμμετοχή στον 2ο ΑΤΤΙΚΟ ΑΓΩΝΑ ΔΡΟΜΟΥ,

Γαλάτσι 7 Απριλίου 2019

Σας ενημερώνουμε ότι την Κυριακή 7 Απριλίου 2019 θα διεξαχθεί ο 2ος Αττικός Αγώνας Δρόμου & Βάδην σε 20 Δήμους της Αττικής – ανάμεσα τους και στον Δήμο Γαλατσίου.

1. Αγώνες Δρόμου - Παίδων 1 χλμ., εκκίνηση **09:00** στις εξής κατηγορίες:

α. μαθητές Νηπιαγωγείων & Α΄ Δημοτικού,

β. μαθητές Β΄ & Γ΄ Δημοτικού,

γ. μαθητές Δ΄ & Ε΄ Δημοτικού,

δ. μαθητές ΣΤ΄ Δημ. & Α΄ Γυμνασίου,

ε. μαθητές Β΄ & Γ΄ Γυμνασίου

1. Αγώνας Δρόμου – Ενηλίκων 5 χλμ., εκκίνηση **10:00**
2. Αγώνας Δυναμικού Βάδην – Ενηλίκων 5 χλμ., εκκίνηση **10:15**

Η διαδρομή των Αγώνων Παίδων θα διεξαχθεί με εκκίνηση στο χώρο του ΠΑΛΑΙ και θα περιλαμβάνει τον περιμετρικό δρόμο του Ολυμπιακού Αθλητικού Κέντρου.

Η διαδρομή των Αγώνων Δρόμου και Δυναμικού Βάδην θα διεξαχθεί με εκκίνηση στο χώρο του ΠΑΛΑΙ και θα περιλαμβάνει τον περιμετρικό δρόμο του Ολυμπιακού Αθλητικού Κέντρου, τη λεωφόρο Βεΐκου έως τη λεωφόρο Γαλατσίου, αναστροφή και επιστροφή έως την Ομορφοκκλησιά, είσοδο στο γήπεδο του Άλσους Βεΐκου – τερματισμός. Οι απονομές θα γίνουν στο γήπεδο του Άλσους Βεΐκου, μετά το τέλος όλων των αγώνων.

Οι ενδιαφερόμενοι, πρέπει να δηλώσουν τη συμμετοχή τους στο [www.oloimaziboroume.gr](http://www.oloimaziboroume.gr). Το κόστος συμμετοχής των 5 ευρώ θα μετατραπεί σε τρόφιμα για το Κοινωνικό Παντοπωλείο του Δήμου μας (για τους μαθητές η συμμετοχή είναι ΔΩΡΕΑΝ).

Για όλους τους ενήλικες συμμετέχοντες θα υπάρχουν αριθμοί, chip, νεράκια, μπανάνες, μπάρες δημητριακών, βεβαιώσεις συμμετοχής, μετάλλια, κ.ά.

Για όλους τους ανήλικους συμμετέχοντες θα υπάρχουν αριθμοί, νεράκια, μπανάνες, μπάρες δημητριακών, βεβαιώσεις συμμετοχής, μετάλλια, κ.ά.

Οι μαθητές των Δημοτικών Σχολείων & Γυμνασίων - όλοι με **ΔΩΡΕΑΝ** συμμετοχή - θα λάβουν μέρος στον Αγώνα Δρόμου Παίδων ενός (1) χιλιομέτρου, με εκκίνηση στον χώρο του ΠΑΛΑΙ στις 09:00. Η διαδρομή θα είναι ο περιμετρικός δρόμος του Ολυμπιακού Αθλητικού Κέντρου. Οι απονομές θα γίνουν στο γήπεδο του Άλσους Βεΐκου, μετά το τέλος όλων των αγώνων (παίδων 09:00, δρόμου 10:00, δυναμικού βάδην 10:15).Για τη συμμετοχή των μαθητών απαιτείται η συμπλήρωση βεβαίωσης – δήλωσης των Γονέων ή Κηδεμόνων τους. Το έγγραφο αυτό μπορείτε να το εκτυπώσετε από τη σελίδα του Δήμου ή από το σχολείο του μαθητή. Η βεβαίωση αυτή θα παραδοθεί κατά τη διαδικασία των εγγραφών των μαθητών, οι οποίες θα γίνουν στις 8:00 π.μ. της 7ης Απριλίου στη γραμματεία των αγώνων, στον χώρο του ΠΑΛΑΙ.

Οι μαθητές των Λυκείων - όλοι με **ΔΩΡΕΑΝ** συμμετοχή - θα λάβουν μέρος στον Αγώνα Δρόμου ή Δυναμικού Βάδην πέντε (5) χιλιομέτρων, με εκκίνηση στον χώρο του ΠΑΛΑΙ στις 10:00 & 10:15 αντίστοιχα. Η διαδρομή με εκκίνηση στο ΠΑΛΑΙ θα περιλαμβάνει τον περιμετρικό δρόμο του Ολυμπιακού Αθλητικού Κέντρου, τη λεωφόρο Βεΐκου έως τη λεωφόρο Γαλατσίου, αναστροφή και επιστροφή έως την Ομορφοκκλησιά, είσοδο στο γήπεδο του Άλσους Βεΐκου – τερματισμός. Οι απονομές θα γίνουν στο γήπεδο του Άλσους Βεΐκου, μετά το τέλος όλων των αγώνων (παίδων 09:00, δρόμου 10:00, δυναμικού βάδην 10:15). Για τη συμμετοχή των μαθητών απαιτείται η συμπλήρωση βεβαίωσης – δήλωσης των Γονέων ή Κηδεμόνων τους. Το έγγραφο αυτό μπορείτε να το εκτυπώσετε από τη σελίδα του Δήμου ή από το σχολείο του μαθητή. Η βεβαίωση αυτή θα παραδοθεί κατά τη διαδικασία των εγγραφών των μαθητών, οι οποίες θα γίνουν στις 8:00 π.μ. της 7ης Απριλίου στη γραμματεία των αγώνων, στον χώρο του ΠΑΛΑΙ.

* Να σας ενημερώσουμε ότι στην έναρξη και στον τερματισμό θα υπάρχει 4μελής μπάντα με ιαπωνικά κρουστά ενώ ένα drone θα φωτογραφίζει, από ψηλά, τα μπαλόνια ηλίου και τους αθλητές με φόντο την πόλη μας.
* Μην ξεχάσετε ότι στον χώρο της γραμματείας στο ΠΑΛΑΙ αλλά και στο πεζοδρόμιο της λεωφόρου Βεΐκου 4 και Φιγαλείας θα συγκεντρώνονται τρόφιμα για το Κοινωνικό Παντοπωλείο του Δήμου μας.

**ΠΛΗΡΟΦΟΡΙΕΣ:** Τμήμα Παιδείας – Διά Βίου Μάθησης & Πολιτισμού, Αθλητισμού & Νέας Γενιάς Δήμου Γαλατσίου, 210 2143385, - 415 (καθημερινά09:00 - 16:00)